Na temelju članka 68. alineja 2. Statuta Osnovne škole Satnica Đakovačka, Satnica Đakovačka, a u svezi provedbe Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (N.N. 95/19) ravnatelj Osnovne škole Satnica Đakovačka, Satnica Đakovačka donosi

PROCEDURU DOSTUPNOSTI SKLOPLJENIH UGOVORA IZ KOJIH PROIZLAZE FINANCIJSKI UČINCI

I.

Ovom Procedurom u Osnovnoj školi Satnica Đakovačka (u daljem tekstu; Škola) uređuje se pitanje dostupnosti, za potrebe računovodstvene službe, svih ugovora iz kojih proizlaze financijski učinci.

II.

O sklopljenim ugovorima iz kojih za Školu proizlaze financijski učinci ravnatelj pravovremeno upoznaje službu računovodstva i obavještava o mjestu pohrane ugovora.

III.

Računovodstvena služba neometano pristupa svim pohranjenim ugovorima i evidencijama ugovora u fizičkom ili digitalnom obliku, a prema potrebi može sačiniti i koristiti presliku svakog pojedinačnog ugovora iz točke I. ove Procedure.

Ako se ugovori pohranjuju u digitalnom obliku računovodstvena služba mora imati mrežni pristup bazi podataka.

IV.

Ova Procedura objavit će se na oglasnoj ploči i školskoj internetskoj stranici, a stupa na snagu danom donošenja.

Ravnatelj škole

Mario Plavčić, mag.prim.educ.

  OSNOVNA ŠKOLA

SATNICA ĐAKOVAČKA

SATNICA ĐAKOVAČKA

KLASA: 012-04/21-01/05

URBROJ: 2121-36-21-1  
Satnica Đakovačka, 01.10.2021.